آوروپا‌دان ترور تشکیلاتی داعشه ایشچی قازان‌دیران سوریه‌لی تروریست، آدانادا توتولدو.
داعشین رهبرلیک هیاتین‌دن اولدوغو تثبیت ائدیلن صفوان قهواتی، یولداشییلا اوتوبوسدا سفر ائدرکن اله گئچیدیلدی.
آدانا امنیت مودیرلیگی ایله میللی کشفیات تشکیلاتی‌نین اورتاق ایشیله قهواتی-نین، یولداشییلا، 15 مارسدا سوریه‌دن هاتای اوزرین‌دن تورکیه‌یه داخیل ائتدیگی تعیین اولوندو.
پولیس، ایستانبول اوزرین‌دن آوروپا اؤلکه‌لرینه کئچمگی پلانلاشدیردیغی تخمین ائدیلن قهواتی و یولداشی‌نین میندیگی اوتوبوسو تارسوس-آدانا-غازی آنتب اوتوبانیندا دایاندیردی و ایکیسینی ده نظارته آلدی.
آدانا امنیت مودیرلیگینه آپاریلان قهواتی، متخصص اکیپلرجه سورغویا آلیندی، حیات یولداشی ایسه دپورت ائدیلدی.
قهواتی-نین‌دن چیخان دیجیتال معلومات‌لاردا فرق‌لی مکان‌لاردا سیلاح و پول‌لارلا چکیلمیش فوتوشکیل‌لر تاپیلدی.
باشقا بیر فوتوشکیلده ده قهواتی‌نین اوزو ماسک‌لی شکیلده بیر نفرین بوغازینا بیچاق سؤیکمیش حالدا اولدوغو گؤرولدو.
قهواتی‌نین فوتوشکیل‌لرده بارماغیندا گؤرولن اوزوگون تشکیلات رهبرلری طرفین‌دن مهر یئرینه ایستیفاده ائدیلدیگی ایفاده ائدیلیر.
داعشه قاتیلان آوروپالیلارا سیلاح و بومبا تحصیلی وئردیگی ایره‌لی سورولن تروریستین، 10 فوریه‌ده آدانادا توتولوب حبس اولونان تشکیلاتین ایداره هیاتین‌دن لبنان اصیل‌لی دانمارکا وطنداشی محمد لابان ایله عراق اصیل‌لی سوئد وطنداشی محمد تفیک صالح ایله باغلانتی‌سی‌نین اولدوغو دا تثبیت ائدیلدی.
امنیت عملیات‌لارین آردین‌دان محکمه‌ده سؤوق ائدیلن قهواتی حبس اولوندو.
